**ลำดับขั้นตอนพิธีพระราชทานปริญญาบัตร**

**รอบแรก**

๑.สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จฯโดยรถยนต์พระที่นั่งถึงประตูมหาวิทยาลัยราชภัฏสกลนคร วงดุริยางค์บรรเลงเพลงสรรเสริญพระบารมี บัณฑิตและแขกผู้มีเกียรติทุกคนยืนตรงหันหน้าสู่เส้นทางเสด็จ

 ๒. ผู้แทนบัณฑิตทูลเกล้าฯ ถวายพวงมาลัยข้อพระกร

๓. เมื่อเสด็จฯ เข้าสู่ภายในหอประชุม (บัณฑิตร้องเพลงสรรเสริญพระบารมี) ให้บัณฑิตและแขก

ผู้มีเกียรติถวายความเคารพพร้อมกัน แล้วหมุนตัวตามเส้นทางเสด็จ หันหน้าเข้าสู่เวทีหอประชุม

๔. เสด็จฯ เข้าสู่ห้องรับรองที่ประทับ ทรงเปลี่ยนฉลองพระองค์ครุย บัณฑิตและแขกผู้มีเกียรติยืนตรงหันหน้าเข้าสู่เวที

๕. เสด็จฯ ออกจากห้องรับรองที่ประทับเข้าสู่ภายในหอประชุม บัณฑิตและแขกผู้มีเกียรติยืนตรงหันหน้าสู่เวที

๖. ทรงจุด ธูป เทียน เครื่องนมัสการบูชาพระพุทธนวราชบพิตร บัณฑิตและแขกผู้มีเกียรติยืนตรง

๗. ประทับพระราชอาสน์ (บัณฑิตและแขกผู้มีเกียรติถวายความเคารพ แล้วนั่งพร้อมกัน)

๘. ผู้แทนบัณฑิต ทูลเกล้าฯ ถวายสูจิบัตร (เฉพาะวันแรก รอบแรก ของการพระราชทานปริญญาบัตรเท่านั้น)

๙. นายกสภามหาวิทยาลัยราชภัฏกราบบังคมทูลรายงานผลการดำเนินงานของมหาวิทยาลัย

๑๐. อธิการบดีและคณะ กราบบังคมทูลเบิกผู้สำเร็จการศึกษาระดับปริญญาตรีเข้ารับพระราชทาน

ปริญญาบัตร

๑๑. พระราชทานปริญญาบัตรตามลำดับ (ขณะนี้พระสงฆ์เจริญชัยมงคลคาถา)

๑๒. ผู้แทนบัณฑิตกล่าวนำคำปฏิญาณบัณฑิต ทุกคนยืนและกล่าวคำปฏิญาณตามผู้แทนบัณฑิต (ยกเว้นแขกผู้มีเกียรติ)

๑๓. เสด็จฯ ไปทรงกราบหน้าเครื่องนมัสการ และเสด็จฯ ไปทรงเปลื้องฉลองพระองค์ครุย

๑๔.เสด็จฯ ออกจากภายในหอประชุมมหาวชิราลงกรณไปยังห้องรับรองที่ประทับ(บัณฑิตร้องเพลงสรรเสริญพระบารมี)

๑๕. ผู้แทนบัณฑิตถวายเครื่องไทยธรรมแด่พระสงฆ์

๑๖. เสร็จพิธี